שיחה:עיבוד נתונים אוטומטי

message: שלום לכולם. 
ערך זה נקרא "עיבוד נתונים". זוהי פעולה שיכולה להתבצע על ידי מכונה (מחשב) ואדם (חשיבה) - כמובן שבכל מקרה יכולת עיבוד הנתונים שונה (ראו - גישת עיבוד המידע). אגב - יש הבדל בין "עיבוד מידע" ל"עיבוד נתונים" או שאלו מונחים חופפים?  בכל מקרה הערך כרגע מתייחס רק לעיבוד נתונים ממוחשב ואני חושבת שנכון להתייחס גם לעיבוד נתונים אנושי. יש כמה אפשרויות ואשמח לשמוע דעות של אנשים נוספים לפני שאני עושה שינויים.
# להשאיר את הערך הזה כפי שהוא, לשנות את ההגדרה למשהו כללי יותר ולכתוב סעיפים שונים למכונה ואדם. יש לזה יתרון, כי לפי התפיסה שלי לפחות זו אותה הפעולה שמתבצעת על ידי גורמים שונים ולכן כדאי לשים אותה יחד. כמו כן יש הרבה גורמים משותפים וככה זה חוסך לכתוב פעמיים.
# ליצור שני ערכים נפרדים. יש לזה יתרון כי בכל זאת יש הבדלים רבים בהתייחסויות ובהקשרים בין עיבוד נתונים אנושי למכני ואני מניחה שיש לערך הזה קישורים מכל מיני ערכים בתחום המחשבים שהתחום האנושי פחות רלוונטי אליהם. במצב זה צריך ליצור שמות נבדלים. לערך הזה אפשר לקרוא "עיבוד נתונים אוטומטי" או "עיבוד נתונים מכני/ממוחשב/אלקטרוני/דיגיטאלי" ולשני "עיבוד נתונים קוגניטיבי" או "עיבוד נתונים (חשיבה)".
#אפשרות שלישי משלבת את הכל - ערך ראשי עם ההסברים המשותפים ומשם הפניות לערכים המורכבים של כל אחד בנפרד.
מה דעתכם? Chenspec - שיחה 15:02, 5 באפריל 2013 (IDT)
replies: text: איכשהו באינטואיציה האישית שלי ובשימוש שלי במונחים אלו ביומיום, וכך גם אם נערוך חיפוש גוגל או חיפוש ויקיפדיה לצירופים "עיבוד נתונים" לעומת "עיבוד מידע" - המונח עיבוד נתונים תמיד מופיע בהקשר ממוחשב, ואילו עיבוד מידע תמיד בהקשר קוגניטיבי. לא מצאתי כמעט עיסוק בעיבוד נתונים אנושי. אולי בכל זאת יש הבדלים בתהליך? אולי משהו בפירוק ובספציפיות של נתונים, שמתאים למחשב, לעומת משהו הוליסטי במידע, שבסופו של דבר רק מוח אנושי יכול לעשות?... לא יודעת. בכל אופן, לעניות דעתי כדאי ליצור שני ערכים נפרדים. לדעתי מתאים לקרוא לערך הזה "עיבוד נתונים ממוחשב", ולהשאיר את דף ההפניה "עיבוד נתונים" לכאן, כי זה השימוש הנפוץ של המונח הזה, ומקסימום להשאיר למעלה תבנית "מפנה" עם קישור לערך על "עיבוד מידע", שגם בו אפשר ליצור תבנית "מפנה" לכאן. אפשר ליצור דף הפניה ל"עיבוד נתונים קוגניטיבי" אל הערך "עיבוד מידע", אבל אני לא רואה סיבה לקרוא לעיבוד מידע בשם אחר, שכולל את המילה "נתונים", כי כאמור לפי מה שאני רואה אז לרוב כשאומרים נתונים מתכוונים למחשב. מה דעתך? Ravit - שיחה 09:58, 6 באפריל 2013 (IDT)
replies: text: : נשמע לי טוב "עיבוד נתונים ממוחשב" ו"עיבוד מידע" + כל ההפניות והקישורים. (בנוגע למושגים - נתונים הם סוג של מידע. על כן עקרונית עיבוד נתונים הוא סוג של עיבוד מידע... עם כי באמת המילה נתונים משמשת עולמות טכניים ורשמיים יותר כמו מחשבים, מתמטיקה ומחקר). איך משנים שמות של ערכים? Chenspec - שיחה 13:11, 6 באפריל 2013 (IDT)
replies: text: ::לוחצים על משולש קטן בלשוניות שבראש הערך - שם לוחצים על "העברה". Ravit - שיחה 16:01, 6 באפריל 2013 (IDT)
replies: text: :::עיבוד נתונים באמצעות מכונות מתייחס בשישים השנים האחרונות לעיבוד ממוחשב, אבל בשמונים השנים שקדמו לכך עיבוד נתונים נעשה באמצעות ציוד לעיבוד נתונים - מכונות שאינן מחשבים. כיוון שכך, שיניתי את שם הערך לעיבוד נתונים אוטומטי, שמתייחס לכל 130 השנים (לא טעיתי בחשבון: העשור של שנות ה-60 היה עשור מעבר, שבו פעלו שני סוגי המכונות). דוד שי - שיחה 10:23, 24 בספטמבר 2021 (IDT)
thread_title:  עיבוד נתונים של אדם ומחשב 

message: ראו דיון בשיחה:עיבוד מידע, תודה Chenspec - שיחה 08:39, 24 בינואר 2015 (IST)
thread_title:  תיקון קישורים לויקינתונים